open-index/open-wikipedia-markdown huggingface dataset:
Ηφαιστειογενές πέτρωμα

Στην Ηφαιστειολογία και ειδικότερα την Πετρολογία ως **ηφαιστειογενή πετρώματα**, ή **έκχυτα πετρώματα** χαρακτηρίζονται τα πετρώματα εκείνα που σχηματίσθηκαν ή σχηματίζονται από τις λάβες των ηφαιστείων που εκχύνονται είτε στην επιφάνεια του γεωφλοιού , (εξ ου και η ονομασία τους), είτε αποθηκεύονται σε κοίτες ή σύγκλινα αυτού, δημιουργώντας ομώνυμες φλέβες.
## Γενικά
Υπολογίζεται ότι κάθε χρόνο 5 έως 10 κ.χλμ. ηφαιστειακών πετρωμάτων υπό μορφή λάβας προστίθεται στο γεωφλοιό, το μεγαλύτερο μέρος των οποίων αποθηκεύεται σε φλέβες και κοίτες ενώ μόνο το 1 κ.χλμ. εκχύνεται στην επιφάνεια. Παρά ταύτα διαπιστώνεται ότι ο όγκος του ωκεάνιου γεωφλοιού να παραμένει σταθερός. Αυτό ερμηνεύεται από τις καταβυθίσεις αυτού μέσα στην ασθενόσφαιρα του ανώτερου γεωμανδύα. Αντίθετα οι προσθήκες στον ηπειρωτικό γεωφλοιό (δηλαδή του 1 κ.χλμ./έτος) παραμένουν σταθερές, αποτελώντας έτσι το μεγαλύτερο μέρος του, τουλάχιστον μέχρι βάθους ενός χιλιομέτρου.
Όλα τα ηφαιστειογενή πετρώματα περιέχουν ποσότητα ραδιενεργού καλίου, επιτρέποντας έτσι μέσω αυτού τη ραδιοχρονολόγησή τους.

Τα ηφαιστειογενή πετρώματα, καλούμενα γενικώς και **ηφαιστίτες**, αποτελούν μία από τις τρεις υποκατηγορίες των μαγματικών ή εκρηξιγενών πετρωμάτων.

## Είδη
Βασικά τα ηφαιστειογενή πετρώματα διακρίνονται εκ του τόπου έκχυσής τους σε **ωκεάνια** και σε **ηπειρωτικά** και επιμέρους ανάλογα 1) του γεωλογικού χρόνου δημιουργίας τους, 2) της μορφής που λαμβάνουν μετά την έκχυσή  τους και 3) εκ της χημικής τους σύσταση (που προσδιορίζεται με την εκατοστιαία περιεκτικότητα σε διοξείδιο του πυριτίου (SiO2)) σε:
# α) παλαιοηφαιστειογενή και β) νεοηφαιστειογενή πετρώματα,
# α) έκχυτα ή άστρωτα και β) στρωσιγενή ηφαιστειακά πετρώματα,
# α) όξινα, β) ημιόξινα, γ) ενδιάμεσα, δ) βασικά και ε) υπερβασικά ηφαιστειακά πετρώματα.

## Πετρώματα
Στην κατηγορία των ηφαιστειακών πετρωμάτων περιλαμβάνονται ο ανδεσίτης, ο βασάλτης, ο δακίτης, ο τραχείτης, ο ρυόλιθος κ.ά.

## Πηγές
* "*Μεγάλη Ελληνική Εγκυκλοπαίδεια*" τομ.ΙΒ΄, σ.405
* "*Νεώτερον Εγκυκλοπαιδικόν Λεξικόν Ηλίου*" τομ.9ος, σ.402
* "*Εγκυκλοπαίδεια Πάπυρος Larousse Britannica*" τ.17ος

Κατηγορία:Ηφαιστειολογία
Δυτική Αστική Επαρχία

Η **Δυτική Αστική Επαρχία** είναι μια από τις 2 επαρχίες της Δυτικής περιφέρειας, Σιέρρα Λεόνε. Πρωτεύουσά της είναι το Γουώτερλου (Βατερλώ). Έχει έκταση 13 τ.χλμ. (μικρότερη επαρχία της Δ. περιφέρειας), πληθυσμό 1.273.022 κατοίκων (μεγαλύτερη) και πυκνότητα 97.924,77 κατοίκων ανά τ.χλμ. (μεγαλύτερη).

## Γεωγραφία
Η επαρχία βρίσκεται δυτικά της χώρας και βόρεια της Δυτικής περ.. Συνορεύει στα νότια με τη Δυτική Αγροτική Επαρχία και στα βόρεια, δυτικά και ανατολικά βρέχεται από τον Ατλαντικό.

## Δείτε επίσης
Επαρχίες της Σιέρρα Λεόνε

Δ
Επαρχίες της Σιέρα Λεόνε

μικρογραφία|Η επικράτεια της Σιέρα Λεόνε διαχωρισμένη σε επαρχίες (χρωματισμένες) όπου παρουσιάζονται όλες οι περιφέρειες (με τα ονόματα τους).
Οι 4 **[[Περιφέρειες και επαρχίες της Σιέρρα Λεόνε|περιφέρειες]]** της **[[Σιέρα Λεόνε]]** υποδιαιρούνται σε 14 επαρχίες.

## [[Ανατολική Περιφέρεια, Σιέρρα Λεόνε|Ανατολική Περιφέρεια]]

## [[Βόρεια Περιφέρεια, Σιέρρα Λεόνε|Βόρεια Περιφέρεια]]

## [[Δυτική Περιφέρεια, Σιέρρα Λεόνε|Δυτική Περιφέρεια]]

## [[Νότια Περιφέρεια, Σιέρρα Λεόνε|Νότια Περιφέρεια]]

## Δείτε επίσης
* Περιφέρειες της Σιέρα Λεόνε
Σοφία (αποσαφήνιση)

Σοφία.  Αδερφή σου  Γιάννης τουκακη

## Αγίες
* Σοφία (μάρτυρας), αγία των ρωμαϊκών χρόνων, μητέρα των μαρτύρων Πίστης, Ελπίδας, Αγάπης
* Οσία Σοφία της Αίνου Θράκης
* Οσία Σοφία της Κλεισούρας
* Οσία Σοφία της Αίνου Θράκης, αγία των βυζαντινών χρόνων

## Ευγενείς
* Σοφία (αυτοκράτειρα), σύζυγος του Ιουστίνου Β´
* Σοφία Αψβούργων (της Αυστρίας)
* Σοφία της Βαυαρίας (1105-1145)
* Σοφία της Βαυαρίας, Αρχιδούκισσα της Αυστρίας
* Σοφία της Βαυαρίας, βασίλισσα της Βοημίας
* Σοφία της Βαυαρίας, πριγκίπισσα του Λίχτενσταϊν
* Σοφία της Βυρτεμβέργης
* σοφία της Βυρτεμβέργης, δούκισσα της Σαξονίας-Βαϊμάρης
* Σοφία της Γαλλίας (1734-1782)
* σοφία της Γαλλίας (1776-1783)
* Σοφία της Γαλλίας (1786-1787)
* Σοφία της Δανίας (Βασίλισσα της Σουηδίας)
* Βασίλισσα Σοφία της Ελλάδας, βασίλισσα της Ελλάδας (1870 - 1932).
* Πριγκίπισσα Σοφία της Ελλάδας
* Σοφία της Έσσης-Κάσσελ
* Βασίλισσα Σοφία της Ισπανίας, βασίλισσα της Ισπανίας (1938)
* Ινφάντα Σοφία της Ισπανίας, μέλος του ισπανικού θρόνου
* Σοφία της Λεγκνίτσα
* Σοφία της Λιθουανίας
* Σοφία της Ουγγαρίας
* Σοφία της Ουγγαρίας (μοναχή)
* Σοφία της Πομερανίας (1498-1568)
* Σοφία της Πρωσίας
* Σοφία της Ρουμανίας
* Σοφία της Σαξονίας
* Σοφία της Σαξονίας-Βάισενφελς (1654-1724)
* Σοφία της Σαξονίας-Κοβούργου-Ζάαλφελντ
* Σοφία της Σαξονίας-Λάουενμπουργκ
* Σοφία της Σαξονίας-Χίλντμπουργκχαουζεν
* Σοφία της Σουηδίας
* Σοφία της Σουηδίας, δούκισσα της Σαξονίας-Λάουενμπουργκ
* Σοφία της Σουηδίας, δούκισσα του Βέρμλαντ
* Σοφία Α΄, Ηγουμένη του Γκάντερσχαϊμ
* Σοφία του Αννόβερου
* Σοφία του Βίντσενμπουργκ
* σοφία του Βίττελσμπαχ
* σοφία του Βρανδεμβούργου-Άνσμπαχ
* Σοφία του Βρανδεμβούργου-Άνσμπαχ-Κούλμπαχ
* Σοφία του Βρανδεμβούργου-Στένταλ
* Σοφία του Γκλόστερ
* Σοφία του Ζολμς-Λάουμπαχ
* Σοφία του Ηνωμένου Βασιλείου
* Σοφία του Ίζενμπουρκ
* Σοφία του Λάντσμπεργκ
* Σοφία του Λίχτενσταϊν
* Σοφία του Λουξεμβούργου
* Σοφία του Μεκλεμβούργου
* Σοφία του Μέρενμπεργκ
* Σοφία του Μινσκ
* Σοφία του Μομφερράτου
* Σοφία της Βάδης
* Σοφία του Μπράουνσβαϊγκ-Λύνεμπουργκ
* Σοφία του Νάσσαου
* Σοφία του Φόρμπαχ
* Σοφία του Χαλσχάνυ
* Σοφία του Χόλσταϊν-Γκόττορπ
* Σοφία των Κάτω Χωρών
* Σοφία, δούκισσα του Χόενμπεργκ
* Σοφία του Μπαρ
* Σοφία, Κόμισσα του Ουέσσεξ
* Σοφία, πριγκίπισσα του Χόενμπεργκ
* Σοφία φον Ντένχοφ
* Σοφία (κόρη του Κολομάν της Ουγγαρίας)
## Τοπωνύμια
*Σοφία Εχινάδων, ακατοίκητη νησίδα.

## Δείτε επίσης
*Αγία Σοφία
Σερβική Αεροπορία και Αεράμυνα

Η **Σερβική Αεροπορία και Αεράμυνα** αποτελεί τον κλάδο της πολεμικής αεροπορίας των Σερβικών Ενόπλων Δυνάμεων. Ιδρύθηκε στις 24 Δεκεμβρίου 1912 με έδρα τότε την πόλη Νις. Σήμερα η έδρα έχει μεταφερθεί στην πόλη Σεμλίνο.
## Αεροσκάφη

## Αεράμυνα

Κατηγορία:Πολεμική αεροπορία
Κατηγορία:Αεροπορία στη Σερβία
Πέρσης ο Θηβαίος

Ο **Πέρσης ο Θηβαίος** ήταν επιγραμματοποιός στην Ελληνική Ανθολογία. Στην Παλατινή Ανθολογία υπάρχουν εννέα επιγράμματά του, ανάμεσα στα οποία και εξαίρετα επιτύμβια επιγράμματα, ενώ στην Ανθολογία του Πλανούδη, υπάρχουν τα πέντε. Ο ποιητής αναφέρεται ότι έχει παρόμοιο ύφος με αυτό του Αδαίου με την ίδια απλοϊκότητα και καλό γούστο, αλλά μικρότερη δύναμη. Στο προοίμιό του στη συλλογή επιγραμμάτων του Στέφανο, ο Μελέαγρος αναφέρεται στον Περσέα ως «εὐώδη σχοῖνον ἀμησάμενος». Σε άλλο επίγραμμα αναφέρεται και κάποιος Πέρσης ο Μακεδών αν και το ύφος των ποιημάτων δε δείχνει διαφορετικό σύμφωνα με τον Mackail. 

## Αναφορές


Κατηγορία:Παλατινή Ανθολογία
Κατηγορία:Στέφανος του Μελεάγρου
Κατηγορία:Ανθολογία του Πλανούδη
Κόκκινος ποταμόχοιρος

Ο **Κόκκινος ποταμόχοιρος** (*Potamochoerus porcus*) είναι ένα Αρτιοδάκτυλο Θηλαστικό,που ανήκει στην οικογένεια των Συΐδων και στο γένος του ποταμόχοιρου. Τα ζώα αυτά ζουν στην Αφρική και κυρίως στη Γουϊνέα και στα δάση του Κογκό. Στο ίδιο γένος ανήκει και ο Ποταμόχοιρος των Θάμνων.

## Περιγραφή
thumb|left|200px|Ένας αρσενικός Κόκκινος Ποταμόχοιρος

Ο κόκκινος ποταμόχοιρος έχει μία εντυπωσιακή κόκκινη γούνα, μαύρα πόδια, μια φουντωτή λευκή λωρίδα κατά μήκος της σπονδυλικής του στήλης και ένα ζευγάρι από γούνινες τούφες στα αυτιά του. Έχουν λευκά σημάδια στο πρόσωπο γύρω από τα μάγουλα, τα μάτια και το σαγόνι. Το υπόλοιπο του ρύγχους και του προσώπου τους είναι μαύρο. Η γούνα γύρω από το σαγόνι και στις πλευρές είναι μεγαλύτερη από την υπόλοιπη.

Οι ενήλικες ζυγίζουν 45 έως 115 κιλά,έχουν ύψος 55 έως 80 εκατοστά και μήκος από 100 έως 145 εκατοστά. Η ουρά του έχει μήκος 30-45 εκατοστά. Τα αρσενικά είναι κάπως μεγαλύτερα από τα θηλυκά. Τα αρσενικά διαθέτουν εξογκώματα και από τις 2 πλευρές του ρύγχους. Διαθέτουν επίσης και μικρούς χαυλιόδοντες.

## Συμπεριφορά

Ο Κόκκινος ποταμόχοιρος είναι είδος παμφάγο. Τρέφεται κυρίως με ρίζες και κόνδυλους και συμπληρώνει τη διατροφή του με φρούτα, χόρτα, βότανα, αυγά, τμήματα από νεκρά ζώα, έντομα και σαύρες. Χρησιμοποιεί το μεγάλο ρύγχος του για να ψάχνει το έδαφος σε αναζήτηση τροφής,αυτό όμως συχνά καταστρέφει τις γεωργικές καλλιέργειες.

Ο κόκκινος ποταμόχοιρος είναι κυρίως νυκτόβιο ζώο. Τη μέρα κρύβονται ενώ μετά τη δύση του Ήλιου περιφέρονται σε αναζήτηση τροφής. Οι κόκκινοι ποταμόχοιροι είναι καλοί κολυμβητές, αλλά δε μπορούν να κρατήσουν για πολύ την αναπνοή τους. Ζουν σε μικρές ομάδες 4 με 20 ζώων που αποτελούνται από το αρσενικό, μερικά ενήλικα θηλυκά και τα μικρά τους. Το αρσενικό υπερασπίζεται την αγέλη του από σαρκοφάγα ζώα όπως η Λεοπάρδαλη.

## Οικότοποι

Ο κόκκινος ποταμόχοιρος ζει σε τροπικά δάση, σε πυκνές Σαβάνες, πυκνές κοιλάδες, κοντά σε ποτάμια και σε έλη. Τα ζώα αυτά ζουν στην περιοχή του Κονγκό και της Γκάμπια, στο Ανατολικό Κονγκό, νότια στον ποταμό Κασάι και στον Κονγκό.

Κατηγορία:Αρτιοδάκτυλα
Κατηγορία:Θηλαστικά της Αφρικής
Αντρέα Βακκάρο

Ο **Αντρέα Βακκάρο** (ιταλ.: *Andrea Vaccaro*, 1598 ή 1600 – 18 Ιανουαρίου 1670) ήταν Ιταλός ζωγράφος της περιόδου του Μπαρόκ, ο οποίος σταδιοδρόμησε κυρίως στη Νάπολη με έργα στο στιλ του τενεμπρισμού.

## Βιογραφία
Ο Αντρέα γεννήθηκε στη Νάπολη, σε μία οικογένεια ζωγράφων, μεταξύ των οποίων οι Ντομένικο Αντόνιο και Λορέντσο Βακκάρο. Στην αρχή μαθήτευσε στον ζωγράφο του ύστερου Μανιερισμού Τζιρόλαμο Ιμπαράτο. Οι πρώτες δημιουργίες του Α. Βακκάρο, λίγο μετά το 1620, δείχνουν την επίδραση του Καραβάτζο, όσο και των Ναπολιτάνων ακολούθων του. Ζωγράφισε ένα αντίγραφο της *Μαστιγώσεως* του Καραβάτζιο, και υπήρξε εποχή που αμφότερα τα έργα, το πρωτότυπο και το αντίγραφο, κρέμονταν το ένα δίπλα στο άλλο στον ναό Σαν Ντομένικο Ματζόρε της Νάπολης. Ο Βακάρο υπήρξε ταυτόχρονα φίλος και ανταγωνιστής του Μάσσιμο Σταντσιόνε. Μετά το 1630 ο τενεμπρισμός του Βακκάρο μαλάκωσε και τα έργα του έγιναν περισσότερο φωτεινά, μάλλον υπό την επίδραση καλλιτεχνών όπως ο Γκουίντο Ρένι και ο Πιέτρο ντα Κορτόνα. Πάτρωνές του υπήρξαν ο Ισπανός αντιβασιλιάς της Νάπολης Γκασπάρ ντε Μπρακαμόντε και ο Φλαμανδός έμπορος Γκασπάρ Ρούμερ (Roomer). Από τους μαθητές του Βακκάρο ο πλέον αξιόλογος ήταν ο Τζουζέπε Φαττορούζο. Ο γιος τού Α. Βακκάρο, Νικόλα (1632-1709), υπήρξε επίσης καλός ζωγράφος.
## Τα έργα που ξεχωρίζουν
Από τα έργα που ζωγράφισε ο Αντρέα Βακκάρο ξεχωρίζουν τα παρακάτω:

* *Ο Δαβίδ με την κεφαλή του Γολιάθ* (Φλωρεντία)
* *Ο `Αγιος Σεβαστιανός* (Εθνικό Μουσείο Καποντιμόντε)
* *Η σφαγή των αθώων*
* *Η Βάπτιση* (Μουσείο Νάπολης)
* *4 σκηνές από τον βίο της [[Αγία Καικιλία|Αγίας Καικιλίας]]*
* *Ο θάνατος της Κλεοπάτρας*
* *Ο Λωτ και οι κόρες του*
* *Η Αφροδίτη θρηνεί τον `Αδωνι* (Μουσείο του Λούβρου)

## Παραπομπές


## Πηγές
* Tuck-Scala, Anna Kiyomi: *The documented paintings and life of Andrea Vaccaro (1604-1670)*, διδακτορική διατριβή, Pennsylvania State University, Department of Art History, 2003 (online) (PDF, 1,5 MB)
* Wethey, Harold E.: «The Spanish Viceroy, Luca Giordano, & Andrea Vaccaro», *The Burlington Magazine* (1967), σσ. 678-687.
* *Catalogue of the Pictures, which Formed the Collection of Joseph Capece Latro, Ancient Archbishop of Taranto, &c. in the Kingdom of Naples*: Now Exhibited in the City Dispensary, in White Street, New York Dispensary, Νέα Υόρκη, Giuseppe Capecelatro Published by s.n., 1835 (σελ. 25).
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 7, σελ. 644

## Εξωτερικοί σύνδεσμοι

Κατηγορία:Ιταλοί ζωγράφοι του 17ου αιώνα
Κατηγορία:Ζωγράφοι του Μπαρόκ
Λάρι Ράινχαρτ

Ο **Λάρι «Ράινο» Ράινχαρτ** (, 7 Ιουλίου 1948 - 2 Ιανουαρίου 2012) ήταν Αμερικανός κιθαρίστας της ροκ μουσικής, γνωστός ως μέλος των συγκροτημάτων Iron Butterfly και Captain Beyond.

## Βιογραφία
Ο Ράινχαρτ γεννήθηκε το 1948 στην Φλόριντα των Ηνωμένων Πολιτειών. Ξεκίνησε να παίζει επαγγελματικά με διάφορα τοπικά συγκροτήματα στα μέσα της δεκαετίας του '60 και εντάχθηκε στους Bittersweet το 1968, συγκρότημα που έπαιζε στο κλαμπ "Torro" της Σαρασότα. Το συγκρότημα διαλύθηκε για να σχηματιστούν οι The Load, ένα τριμελές σχήμα ψυχεδελικού ροκ και στην συνέχεια ο Ράινχαρτ έγινε μέλος των The Second Coming μαζί με τον τραγουδιστή Ντέιλ Μπετς, τον μπασίστα Μπέρι Όουκλεϊ, τον κιμπορντίστα Ρις Γουάινανς και το ντράμερ Τζον Μικς, ηχογραφώντας ένα ακυκλοφόρητο άλμπουμ.

Ό Ράινχαρτ εντάχθηκε στους Iron Butterfly και αντικατέστησε τον Έρικ Μπραν μαζί με τον Μάικ Πινέρα. Η σύνθεση αυτή ηχογράφησε το άλμπουμ "*[[Metamorphosis]]*" το 1970, ανεβαίνοντας στο Top-20 του Billboard.

Στη συνέχεια, ο Ράινχαρτ μαζί με τον μπασίστα των Iron Butterfly, Λι Ντόρμαν σχημάτισε τους Captain Beyond, ολοκληρώνοντας την σύνθεση του συγκροτήματος με το ντράμερ του Τζόνι Γουίντερ, Μπόμπι Κάλντγουελ και τον τραγουδιστή των Deep Purple, Ροντ Έβανς. Κυκλοφόρησαν το ομώνυμο άλμπουμ τους το 1972, ακολουθούμενο από το "*[[Sufficiently Breathless]]*" την επόμενη χρονιά. Το συγκρότημα διαλύθηκε, για να επανενωθεί το 1976, ενώ ο Ράινχαρτ συμμετείχε στα τραγούδια "*Don't Let Me Down*" και "*I Don't Want To Get Hurt By Your Love Again*" από το άλμπουμ "*Lookin' for a Love Again*" του Μπομπ Γουόμακ. Στην τελευταία διετία των Captain Beyond, κυκλοφόρησαν τον τρίτο και τελευταίο τους δίσκο με τίτλο "*[[Dawn Explosion]]*", το 1977.

Ο κιθαρίστας δημιούργησε τους The Ryno Band μέχρι το 1981 και στη συνέχεια έγινε μέλος των Mad Dancer μαζί με τον κιθαρίστα και τραγουδιστή Γκάρι Γκρέιμπερ, τον μπασίστα Ρον Λάρσεν, το ντράμερ Τζο Στάρκοβιτς και τον τραγουδιστή Πέρι Στροντζ. Ο Ράινχαρτ συμμετείχε σε τρία τραγούδια από τον δίσκο "*Lost World*" του 1981.

Κατά την δεκαετία του '80, συμμετείχε σε τέσσερις επανενώσεις των Iron Butterfly και το 1991 έπαιξε στο άλμπουμ "*No Rest For The Wounded Heart*" του Ρόμπερτ Τέπερ, το οποίο κυκλοφόρησε πέντε χρόνια αργότερα. Το 1998 ένωσε και πάλι τις δυνάμεις του με τους Captain Beyond, περιοδεύοντας μαζί τους μέχρι το 2003.

Τον Αύγουστο του 2008, κυκλοφόρησε τον πρώτο προσωπικό του δίσκο με τίτλο "*Rhino's Last Dance*", ενώ δύο χρόνια αργότερα ακολούθησε το "*Rhino and the Posse, Back in the Day*". Στις 2 Ιανουαρίου 2012, ο Ράινχαρτ πέθανε από κίρρωση του ήπατος. Δύο χρόνια μετά τον θάνατο του κυκλοφόρησε ο δίσκος "*Blue Swamp*", ο οποίος είχε ηχογραφηθεί δέκα χρόνια νωρίτερα.

## Δισκογραφία

## Παραπομπές


## Πηγές
* Larry “Rhino” Reinhardt | darker than blue
* LARRY REINHARDT | Biography | MusicMinder 
* Larry Reinhardt | Vintage Guitar® magazine
* Larry "Rhino" Rheinhart | Music Biography, Credits and Discography | Allmusic

Κατηγορία:Αμερικανοί κιθαρίστες
Κατηγορία:Ροκ μουσικοί
Μικέλ Τεμέρ

Ο **Μισέλ Μιγκέλ Ελίας Τέμερ Λουλία** (πορτ. *Michel Miguel Elias Temer Lulia*) γεννήθηκε στις 23 Σεπτεμβρίου 1940 και είναι Βραζιλιάνος δικηγόρος και πολιτικός. Υπηρέτησε ως ο 24ος Αντιπρόεδρος της Ομοσπονδιακής Δημοκρατίας της Βραζιλίας. Ήταν υποψήφιος για το αξίωμα αυτό κατά τις προεδρικές εκλογές του 2010 μαζί με την Ντίλμα Ρούσεφ. Είναι επίσης και ηγέτης του Κόμματος Δημοκρατικού Κινήματος Βραζιλίας (μετονομασθέν σε Δημοκρατικό Κίνημα Βραζιλίας). Ήταν για έξι συνεχόμενες θητείες ομοσπονδιακός βουλευτής του Σάο Πάολο. Ήταν επίσης μέλος της συνέλευσης που το 1987-1988 επεξεργάσθηκε και ψήφισε το σημερινό Σύνταγμα της Βραζιλίας.

## Βιογραφία και πολιτική καριέρα

Γεννήθηκε στο Σάο Πάολο. Σπούδασε νομική στο Πανεπιστήμιο του Σάο Πάολο. Έγινε νομικός σύμβουλος του κρατιδίου του Σάο Πάολο καθώς και δύο φορές Γραμματέας Δημόσιας Ασφάλειας του ομώνυμου Δήμου. Είναι επίσης καθηγητής συνταγματικού δικαίου στο Καθολικό Πανεπιστήμιο Σάο Πάολο. Έχει συγγράψει πολλά βιβλία στον συγκεκριμένο τομέα. Τον Οκτώβριο του 2010 εξελέγη αντιπρόεδρος της Δημοκρατίας μαζί με την Πρόεδρο Ντίλμα Ρουσέφ. Ανέλαβε καθήκοντα την 1 Ιανουαρίου του 2011. Από τις 12 Μαΐου 2016 μέχρι τις 31 Αυγούστου 2016 ήταν προσωρινός πρόεδρος. Ο Τέμερ παρέμεινε στην εξουσία ως και τις 31 Δεκεμβρίου 2018. Τον διαδέχθηκε την 1η Ιανουαρίου 2019 ο Ζαΐρ Μπολσονάρο.

## Προσωπική ζωή

Έχει έξι παιδιά, μεταξύ των οποίων τα τρία με την πρώτη σύζυγό του Μαρία, και ένα ακόμη με τη νυν σύζυγό Μαρσέλα που είναι 42 χρόνια νεότερή του. Ήταν ο 2ος αντιπρόεδρος στην ιστορία της Βραζιλίας με λιβανική καταγωγή.

## Παραπομπές


## Εξωτερικοί σύνδεσμοι
*http://www2.planalto.gov.br/vice-presidencia/vice-presidente/biografia

Κατηγορία:Πρόεδροι της Βραζιλίας
Γεώργιος Ι. Αγγελιδάκης

Ο **Γεώργιος Αγγελιδάκης** του Ιωάννη (1890 - ;) ήταν Έλληνας δικηγόρος και βουλευτής Ηρακλείου. 

## Βουλευτής
Πολιτεύτηκε με το Αγροτικόν Κόμμα Ελλάδος και με το Κόμμα Φιλελευθέρων. Εξελέγη βουλευτής με το Αγροτικό Κόμμα στις εκλογές του 1932 και επανεξελέγη το 1933 με το κόμμα Φιλελευθέρων. Επίσης, εξελέγη βουλευτής Ηρακλείου και στις εκλογές του 1936.

## Παραπομπές


Κατηγορία:Έλληνες δικηγόροι του 19ου αιώνα
Κατηγορία:Βουλευτές Ηρακλείου
Άνθρακας-14

Ο **άνθρακας-14** είναι ένα ραδιοϊσότοπο του άνθρακα το οποίο χρησιμοποιείται για την μέτρηση της ηλικίας διάφορων οργανισμών. 

## Βήτα Διάσπαση
Ο άνθρακας 14 υπόκειται σε βήτα διάσπαση:

14C→14N + ηλεκτρόνιο + αντινετρίνο

Ένα νετρόνιο του πυρήνα διασπάται για να δώσει ένα πρωτόνιο και την εκπομπή ενός ηλεκτρονίου και ενός αντινετρίνου. Έτσι, ο ασταθής ραδιενεργός άνθρακας 14 μετασχηματίζεται στο σταθερό μη ραδιενεργό ισότοπο άζωτο-14. 

## Ραδιοχρονολόγηση με άνθρακα 14

Η ραδιοχρονολόγηση με άνθρακα-14 είναι μια μέθοδος ραδιοχρονολόγησης που χρησιμοποιεί τον άνθρακα-14 για να προσδιορίσει την χρονολόγηση αντικειμένων που έχουν άνθρακα, μέχρι και 60.000 χρόνια. 

## Παραπομπές


Κατηγορία:Άνθρακας
Κατηγορία:Ισότοπα του άνθρακα
Μιχαήλ Αναστασάκης

Ο **Μιχαήλ Αναστασάκης** (1871 - 1967) ήταν Έλληνας γιατρός, αγωνιστής και συγγραφέας. Υπηρέτησε ως βουλευτής Χανίων.

## Βιογραφία
Γεννήθηκε και πέθανε στο χωριό Σπηλιά Χανίων. Σπούδασε Ιατρική στο Πανεπιστήμιο των Αθηνών και ενώ ήταν ακόμα φοιτητής, άρχισε να οργανώνεται στο απελευθερωτικό κίνημα της Κρήτης. Έλαβε μέρος σε όλες σχεδόν τις μάχες στο νομό Χανίων, την περίοδο 1896-97. Ως ιατρός πήρε μέρος και στον Μακεδονικό Αγώνα, στη διάρκεια του οποίου τραυματίστηκε σοβαρά το 1912, κατά τη Μάχη της Σιάτιστας.
Ασχολήθηκε με την Τοπική Αυτοδιοίκηση και εξελέγη Δήμαρχος Κολυμβαρίου και βουλευτής Χανίων.  Κατά τη Μάχη της Κρήτης οργάνωσε τις αντιστασιακές ομάδες εναντίον των Γερμανών και σώθηκε από θαύμα.

## Έργα
*"Ιστορία της Κισσάμου"
*"Αι Αξίαι της Κισσάμου"
*"Ημερολόγιο της Κατοχής"

## Παραπομπές


Κατηγορία:Βουλευτές Χανίων
Κατηγορία:Έλληνες αντιστασιακοί
Κατηγορία:Έλληνες ιατροί του 19ου αιώνα
Κατηγορία:Έλληνες ιατροί του 20ού αιώνα
Ηφαιστειακό παρατηρητήριο

[thumb|right|280px|Το ηφαιστειακό παρατηρητήριο του [Ηφαίστειο Έρεβος|Έρεβου στην Ανταρκτική, το νοτιότερο του κόσμου]]
Το **ηφαιστειακό παρατηρητήριο** (ΗΠ), ή **παρατηρητήριο ηφαιστείου** είναι το ειδικά θεσμοθετημένο όργανο, επιφορτισμένο  στην έρευνα και παρακολούθηση ηφαιστειακού πεδίου. Διεθνής συντομογραφία **V.O.** (εκ του όρου **V**olcano **O**bservatory).

## Γενικά
Ουσιαστικά πρόκειται για διεπιστημονικό κλιμάκιο ηφαιστειολόγων, σεισμολόγων, γεωχημικών, ωκεανολόγων (κατά περίπτωση) κ.ά. εθνικού ή διεθνούς χαρακτήρα (επιστημονικής αποστολής) που προβαίνει σε επιτόπια περιοδική ή συνεχή παρακολούθηση και μετρήσεις των γεωφυσικών αλλαγών ηφαιστειακού πεδίου, εξετάζοντας μεταξύ άλλων τη σεισμικότητα και τις κινήσεις του εδάφους, (αλλαγές τοπογραφικού ανάγλυφου), των φυσικο-χημικών παραμέτρων, τις γεωθερμικές και υδρολογικές καταστάσεις κ.ά. συντάσσοντας σχετικά δελτία. Βασικός στόχος των παρατηρητηρίων αυτών είναι η πρόβλεψη ηφαιστειακής δραστηριότητας και των συνεπαγομένων κινδύνων και όχι τόσο η βεβαίως συνεχής και λεπτομερής καταγραφή σε σχετικά δελτία όταν αυτή συμβαίνει.
Τα δελτία των περιοδικών παρατηρήσεων διαβιβάζονται στα γεωδυναμικά ινστιτούτα της χώρας, σε πανεπιστήμια και άλλους φορείς καθώς και σε διεθνή κέντρα παρακολούθησης της εν γένει ηφαιστειότητας σε παγκόσμιο επίπεδο προκειμένου να αναλυθούν για τυχόν πρόδρομα σημεία διέγερσης και αξιολογηθούν για περαιτέρω ενέργειες. Αντίθετα τα δελτία εξέλιξης ηφαιστειακής δράσης διαβιβάζονται άμεσα σε εθνικές υπηρεσίες έκτακτης ανάγκης όπου και προσδιορίζονται μέτρα πολιτικής άμυνας και διαχείρισης καταστάσεως.

Εκ των παραπάνω γίνεται αντιληπτή η σπουδαιότητα των εν λόγω παρατηρητηρίων ειδικότερα σε χώρες που παρουσιάζουν έντονη ηφαιστειακή ή γεωθερμική ενέργεια. Την μεθοδολογία των παρατηρήσεων και μετρήσεων των εν λόγω παρατηρητηρίων επιμελείται η Εφαρμοσμένη Ηφαιστειολογία, ενώ τον συντονισμό όλων ανά τον κόσμο ο επί τούτου ιδρυθείς Παγκόσμιος Οργανισμός Ηφαιστειακών Παρατηρητηρίων.
Τέλος σημειώνεται ότι κάθε ηφαιστειακό παρατηρητήριο φέρει το όνομα του ηφαιστειακού πεδίου για το οποίο και ορίσθηκε καθώς και διεθνή κωδικό αριθμό. Αρχαιότερο ηφαιστειακό παρατηρητήριο είναι το του Βεζούβιου στη Νάπολη (Ιταλία), που φέρεται να ιδρύθηκε το 1841, από τον Φερδινάνδο Β' των Βουρβόνων, Βασιλέα των Δύο Σικελιών.

## Πηγές

Κατηγορία:Ηφαιστειολογία
Κατηγορία:Ηφαιστειότητα
Ηλίας Αποστολόπουλος

Ο **Ηλίας Αποστολόπουλος** (Χολαργός, 1976) είναι ιδιοκτήτης και εισαγωγέας τεχνικής κατασκευαστικής εταιρίας, ο δεύτερος στα χρονικά δήμαρχος του ενιαίου Δήμου Παπάγου Χολαργού.

## Βιογραφικό
Παιδί πολύτεκνης οικογένειας, είναι ο πρωτότοκος γιος της Ελένης και του Τάσου Αποστολόπουλου.

Απόφοιτος του τμήματος Οργάνωσης και Διοίκησης Επιχειρήσεων του Πανεπιστημίου Πειραιώς, ασχολήθηκε με τα κοινά από μικρή ηλικία, λόγω του πατέρα του, ο οποίος ήταν στέλεχος στην τοπική αυτοδιοίκηση επί 25 έτη. 

Το 2006 εκλέχθηκε δημοτικός σύμβουλος Χολαργού. Ακολούθως εξελέγη δημοτικός σύμβουλος του ενιαίου δήμου (2010) και το 2014 κέρδισε τον δήμο ως επικεφαλής του ανεξάρτητου συνδυασμού "Μαζί για την πόλη μας", με ποσοστό 62%, καταλαμβάνοντας την πρώτη θέση και στις δυο δημοτικές κοινότητες που τον αποτελούν. 

Επαναλαμβάνοντας την επιτυχία του 2014, επανεκλέχθηκε δήμαρχος του ενιαίου δήμου το Μάιο του 2019 με ποσοστό 54,5% κερδίζοντας την αυτοδυναμία από την πρώτη Κυριακή των εκλογών. Επανεξελέγη το 2023 με 55,68%.

Είναι μέλος του διοικητικού συμβουλίου της Αττικό Μετρό, μέλος της Περιφερειακής Ένωσης Δήμων Αττικής, ενώ στο παρελθόν έχει διατελέσει πρόεδρος του Δημοτικού Συμβουλίου Παπάγου Χολαργού, πρόεδρος του Δημοτικού Οργανισμού Κοινωνικής Μέριμνας και Προσχολικής Αγωγής Παπάγου Χολαργού, γραμματέας του Δημοτικού Συμβουλίου Χολαργού, πρόεδρος του Πνευματικού Πολιτιστικού Κέντρου Χολαργού, μέλος της ΤΕΔΚΝΑ και μέλος των Διοικητικών Συμβουλίων του Πνευματικού Πολιτιστικού Κέντρου Χολαργού, του Δημοτικού Αθλητικού Οργανισμού Χολαργού και της Αναπτυξιακής Δημοτικής Επιχείρησης Χολαργού.

Είναι παντρεμένος και έχει δύο παιδιά.

## Παραπομπές

Κατηγορία:Δήμαρχοι Παπάγου-Χολαργού
Αντόνιο Κόντε (ξιφομάχος)

Ο **Αντόνιο Κόντε** (11 Δεκεμβρίου 1867 – 4 Φεβρουαρίου 1953) ήταν Ιταλός στρατιωτικός και ξιφομάχος που αγωνίστηκε στα τέλη του 19ου και τις αρχές του 20ού αιώνα.

## Βιογραφικά στοιχεία
Ο Κόντε γεννήθηκε στην πόλη Μιντούρνο της Νότιας Ιταλίας. Έμαθε την τέχνη της ξιφασκίας στην Στρατιωτική Σχολή της Μόντενα, από όπου αποφοίτησε στρατιωτικός. Στη συνέχεια εγκατέλειψε τη στρατιωτική του καριέρα για να συμμετάσχει στους Θερινούς Ολυμπιακούς Αγώνες του 1900 στο Παρίσι, καθώς ως στρατιωτικός της Ιταλίας δεν μπορούσε να λάβει μέρος σε αγώνες στη Γαλλία.

Στους Ολυμπιακούς Αγώνες στο Παρίσι κατέκτησε το χρυσό μετάλλιο στο αγώνισμα της σπάθης διδασκάλων, κερδίζοντας στον τελικό τον ομόεθνό του Ίταλο Σαντέλι. Κατέκτησε επίσης την 4η θέση στο ξίφος ασκήσεως διδασκάλων.

Το 1904 πήγε στην Ισπανία, και πριν επιστρέψει και πάλι στη Γαλλία παντρεύτηκε με τη Σοφία, μια σερβιτόρα που του έσωσε τη ζωή από κάποιον που προσπάθησε να τον δηλητηριάσει. Μετά το θάνατο της Σοφίας γύρισε στη γενέτειρά του όπου στις 4 Φεβρουαρίου 1953 πέθανε σε ηλικία 85 ετών αφήνοντας την περιουσία του στο νοσοκομείο της πόλης.

## Παραπομπές


## Πηγές
* 

Κατηγορία:Ιταλοί αθλητές
Κατηγορία:Ιταλοί Ολυμπιονίκες
Κατηγορία:Ολυμπιονίκες της ξιφασκίας
Κατηγορία:Ξιφομάχοι στους Θερινούς Ολυμπιακούς Αγώνες 1900
Χριστουγεννιάτικα έλατα (ταινία)

**Χριστουγεννιάτικα έλατα** (Ρωσικά: Ёлки), είναι ρωσική ταινία του 2010 στο είδος κωμωδία.

## Πλοκή
Τα γεγονότα της ιστορίας διαδραματίζονται τα Χριστούγεννα, όπου τα χριστουγεννιάτικα δέντρα έρχονται σε 11 πόλεις: στο Καλίνινγκραντ, στο Καζάν, στο Περμ, στην Ούφα, στο Μπάβλυ, στην Αικατερινούπολη, στο Κρασνογιάρσκ, στο Γιακούτσκ, στο Νοβοσιμπίρσκ, στην Αγία Πετρούπολη και στη Μόσχα. Οι ήρωες της ταινίας είναι: ένας ταξιτζής και μια ποπ-ντίβα, ένας επιχειρηματίας και ένας ηθοποιός, ένας snowboarder και ένας σκιέρ, ένας φοιτητής, ένας συνταξιούχος πυροσβέστης και μια διευθύντρια, ένας κλέφτης και ένας αστυνομικός, ένας εργαζόμενος επισκεπτών και ο πρόεδρος της Ρωσίας. Όλοι τους την παραμονή της Πρωτοχρονιάς βρίσκονται σε μια πολύ δύσκολη κατάσταση και για να ξεφύγουν από τα προβλήματα τους, από τα οποία μόνο ένα θαύμα θα τους σώσει ... ή μήπως κάτι άλλο;

## Πρωταγωνιστούν
*Αλίνα Μπούλινκο
*Σεργκέι Ποχοντάεφ
*Πάβελ Μελεντσούκ
*Μπαϊμουράτ Αλλαμπερίεφ
*Μαργκαρίτα Σούμπινα
*Ιβάν Ούργκαντ
*Σεργκέι Σβετλακόφ
*Γελένα Πλάκσινα
*Ιρίνα Αρχίποβα
*Νικήτα Πρεσνιάκοφ
*Ντμίτρι Μαλασένκο
*Βέρα Μπρέζνιεβα
*Μπορίς Χβασνιάσκι
*Σεργκέι Γκαρμάς
*Αρτούρ Σμολγιανίνοφ
*Γεκατερίνα Βιλκόβα
*Γιούρι Μοσέιτσουκ
*Αντρέι Κισλίτσκιν
*Ιρίνα Τσιπιζένκο
*Μαρία Πορόσινα
*Αλεξάντρ Αρσέντιεφ
*Αλεξάντρα Φάτχι
*Ντάτο Μπαχτάτζε
*Όλγκα Τουμάικινα
*Γκαλίνα Ντανίλοβα
*Ολέγκ Φιλιπτσούκ
*Σεργκέι Ντρουζιάκ
*Κριστίνα Άσμους
*Αλεξάντρ Γκολοβίν
*Αλεξάντρ Ντομογκάροφ
*Γκαλίνα Σταχάνοβα
*Νικήτα Ταράσοφ
*Ντμίτρι Μεντβέντεφ
*Βίκτορ Μπερζμπίτσκι
*Κονσταντίν Χαμπένσκι

## Δείτε επίσης
* Χριστουγεννιάτικα έλατα 2 (ταινία) - 2011
* Χριστουγεννιάτικα έλατα 3 (ταινία) - 2013
* Χριστουγεννιάτικα έλατα 1914 (ταινία) - 2014

## Εξωτερικοί σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2010
Κατηγορία:Ρωσικές κωμικές ταινίες
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ταινίες τοποθετημένες στη Ρωσία
Χριστουγεννιάτικα έλατα 2 (ταινία)

**Χριστουγεννιάτικα έλατα 2** (Ρωσικά: Ёлки 2), είναι ρωσική ταινία του 2011 στο είδος κωμωδία.

## Πλοκή
Κατά τη διάρκεια αυτού του έτους, πολλά πράγματα συνέβησαν, αλλά θα έρθει η μέρα που θα βάλει τα πάντα στη θέση τους. Αυτή είναι η συνέχεια της πρώτης γιορτινής ταινίας και φυσικά η συνέχεια στην ιστορία που συνέβη στη ζωή των χαρακτήρων στην ταινία *[[Χριστουγεννιάτικα έλατα (ταινία)|Χριστουγεννιάτικα έλατα]]*. Περισσότερες ανατροπές, περισσότερο γέλιο!

## Πρωταγωνιστούν
*Ιβάν Ούργκαντ
*Σεργκέι Σβετλακόφ
*Γελένα Πλάκσινα
*Γκαλίνα Κόλσινα
*Βλαντίμιρ Μενσόφ
*Γκόσα Κουτσένκο
*Βέρα Μπρέζνιεβα
*Νικήτα Πρεσνιάκοφ
*Σεργκέι Λανμπάμιν
*Αλεξάντρ Γκολοβίν
*Αλεξάντρ Ντομογκάροφ
*Γκαλίνα Σταχάνοβα
*Άννα Χιλκέβιτς
*Αναστασία Σμετάνινα
*Αλεξέι Πετρένκο
*Ιρίνα Αλφιόροβα
*Πάβελ Μπαρσάκ
*Σεργκέι Μπεζρούκοφ
*Αλιόνα Κονσταντίνοβα
*Ιρίνα Αρχίποβα
*Αλεξάντρ Ρόμπακ
*Πιότρ Φιόντοροφ
*Λέρα Στρελιάεβα
*Άννα Τσιπόφσκαγια
*Ίνγκα Ομπόλντινα
*Βικτορ Μπερζμπίτσκι
*Αλεξέι Ντμίτριεφ
*Ρομάν Μαντιάνοφ
*Σεργκέι Στιόπιν
*Κονσταντίν Χαμπένσκι
*Ιζναούρ Ορτσούεφ
*Ράισα Κονιούχοβα
*Κάρεν Μπαντάλοφ
*Ντμίτρι Γκόγκου
*Γελιζαβέτα Στεπάνοβα
*Γεκατερίνα Λάπινα
*Αλεξάντρ Ναούμοφ

## Δείτε επίσης
* Χριστουγεννιάτικα έλατα (ταινία) - 2010
* Χριστουγεννιάτικα έλατα 3 (ταινία) - 2013
* Χριστουγεννιάτικα έλατα 1914 (ταινία) - 2014

## Εξωτερικοί σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2011
Κατηγορία:Ρωσικές κωμικές ταινίες
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ταινίες τοποθετημένες στη Ρωσία
Κατηγορία:Ταινίες σίκουελ
Σεργκέι Σβετλακόφ

Ο **Σεργκέι Γιούργεβιτς Σβετλακόφ** () είναι Ρώσος παρουσιαστής, τηλεοπτική προσωπικότητα, ηθοποιός, σεναριογράφος και κωμικός.

## Προσωπική ζωή
* Πρώτη σύζυγος: Γιούλια Σβετλακόβα (χώρισαν το 2012)
** Κόρη: Αναστασία Σβετλακόβα (γενν. 12 Δεκεμβρίου 2008)
* Δεύτερη σύζυγος: Αντονίνα Τσεμποτάρεβα
** Γιος: Ιβάν Σβετλακόφ (18 Ιουλίου 2013).

## Φιλμογραφία
* Η Ρωσία μας (ταινία)
* Χριστουγεννιάτικα έλατα (ταινία)
* Χριστουγεννιάτικα έλατα 2 (ταινία)
* Πέτρα (ταινία)
* Η ζούγκλα (ταινία)
* Φιλί! (ταινία)
* Χριστουγεννιάτικα έλατα 3 (ταινία)
* Η ζούγκλα 2 (ταινία)
* Φιλί 2! (ταινία)
* Χριστουγεννιάτικα έλατα 1914 (ταινία)

## Παραπομπές


## Εξωτερικοί σύνδεσμοι
* 
* 

Κατηγορία:Ρώσοι ηθοποιοί
Κατηγορία:Ρώσοι σεναριογράφοι
Ιταλικές Ένοπλες Δυνάμεις

Οι **Ιταλικές Ένοπλες Δυνάμεις** (ιταλικά: *Forze Armate Italiane*) αποτελούν τις στρατιωτικές δυνάμεις της Ιταλίας και διακρίνονται στο Στρατό Ξηράς, το Πολεμικό Ναυτικό και την Πολεμική Αεροπορία. Υπάρχει επίσης ένας τέταρτος κλάδος, που είναι γνωστός ως Καραμπινιέροι, που έχει ως ρόλο τη στρατιωτική αστυνόμευση του κράτους. Ο Πρόεδρος της Ιταλικής Δημοκρατίας είναι ο αρχηγός του Ανώτατου Συμβουλίου Άμυνας της χώρας.

## Παραπομπές


Κατηγορία:Ιταλικές ένοπλες δυνάμεις
Μάαρ

thumb|250px|Τρεις μάαρ κοντά στο Ντάουν, στη Γερμανία
Στη Γεωλογία και ειδικότερα στην Υδρολογία και την Ηφαιστειολογία με τον διεθνή όρο **Μάαρ** (Maar) ή **Μάαρε** (Maare), που ετυμολογείται εκ της λατινικής «*mare*» που σημαίνει θάλασσα, χαρακτηρίζεται η χαμηλή δακτυλιοειδής γεωμορφή ενός ηφαιστειακού κρατήρα, η κοίτη του οποίου καλύπτεται με νερό συνήθως ομβρίων υδάτων σε μορφή λίμνης. Η παραμονή του νερού μέσα στον κρατήρα οφείλεται στα αδιάβροχα πετρώματα της ίδιας της γεωμορφής που σχηματίσθηκαν μετά από κάποια βίαιη εκρηξιγενή δραστηριότητα μαγματικού αερίου πριν από 100 μέχρι 17,5 χιλιετίες η νεότερη.

Οι ηφαιστειολίμνες αυτές εμφανίζουν ποικιλία διαστάσεων με διάμετρο από 50 μέτρα μέχρι λίγα χιλιόμετρα, και βάθος μέχρι 200 μέτρα. Χαρακτηριστικές σε μέγεθος τέτοιες λίμνες είναι οι απαντώμενες στην Αλάσκα, τον Καναδά, και τη Νέα Ζηλανδία που φέρονται να δημιουργήθηκαν πριν 100 χιλιετίες καθώς και μικρότερες στη βόρεια Ευρώπη. Στην Ελλάδα λίμνες μάαρ έχουν χαρακτηριστεί οι λίμνες Ζερέλια στη περιοχή Αλμυρού Θεσσαλίας.

## Εξωτερικοί σύνδεσμοι
* 

Κατηγορία:Ηφαιστειολογία
Κατηγορία:Λίμνες
Μααρ
Ιταλικός Στρατός Ξηράς

Ο **Ιταλικός Στρατός Ξηράς** ή απλά **Ιταλικός Στρατός** (ιταλικά: *Esercito Italiano*, EI) αποτελεί το χερσαίο κλάδο των Ιταλικών Ενόπλων Δυνάμεων. Το αρχηγείο του βρίσκεται στη Ρώμη. Στον ιταλικό στρατό ξηράς υπηρετούν εθελοντές και επαγγελματίες οπλίτες.

Η ιστορία του στρατού χρονολογείται από την ενοποίηση της Ιταλίας στη δεκαετία του 1850 και του 1860. Ο στρατός πολέμησε στην αποικιακές συμπλοκές σε Κίνα, Λιβύη (1911-1912), στη βόρεια Ιταλία κατά της Αυστρο-Ουγγρικής Αυτοκρατορίας κατά τη διάρκεια του Α΄ Παγκοσμίου Πολέμου, στην Αβησσυνία πριν από τον Δεύτερο Παγκόσμιο Πόλεμο, και στο Β΄ Παγκόσμιο Πόλεμο στην Αλβανία, Ελλάδα, βόρεια Αφρική, τη Ρωσία και στην ίδια την Ιταλία. Κατά τη διάρκεια του Ψυχρού Πολέμου ο ιταλικός στρατός ήταν έτοιμος να αντιμετωπίσει πιθανή εισβολή των κρατών του Συμφώνου της Βαρσοβίας από τα ανατολικά. Μετά το τέλος του Ψυχρού Πολέμου, ο ιταλικός στρατός έχει συνδράμει με σκοπό τη διατήρηση της ειρήνης και λαμβάνοντας μέρος σε συμπλοκές στο Αφγανιστάν και το Ιράκ.

Πιο γνωστά οχήματα μάχης του είναι το τεθωρακισμένο όχημα μάχης *Dardo*, το αντιαρματικό *Centauro* και το άρμα μάχης *Ariete*, ενώ μεταξύ των αεροσκαφών, συγκαταλέγεται το επιθετικό ελικόπτερο *Mangusta* που πρόσφατα αναπτύχθηκε σε αποστολές του ΟΗΕ.

Η έδρα του Γενικού Επιτελείου Στρατού βρίσκενται στη Ρώμη, απέναντι από το Προεδρικό Μέγαρο. Ο στρατός είναι εξ ολοκλήρου εθελοντικός. Το 2012 οι συνολικές δυνάμεις του αριθμούσαν 105.062 άτομα.

## Εξοπλισμός
### Οχήματα μάχης

### Πυροβολικό

## Παραπομπές


## Εξωτερικοί σύνδεσμοι

*  

Κατηγορία:Ιταλικές ένοπλες δυνάμεις
Εκλογές στις Ηνωμένες Πολιτείες το 2014

Οι **ενδιάμεσες εκλογές των Ηνωμένων Πολιτειών του 2014** (αγγλικά: *2014 United States elections*) διεξάχθηκαν την Τρίτη, 4 Νοεμβρίου 2014. Άλλες επιμέρους εκλογές έγιναν κατά την διάρκεια της χρονιάς. Οι εκλογές αυτές καθόρισαν την σύνθεση του Κογκρέσου που αποτελείται από την Γερουσίακαι την Βουλή των Αντιπροσώπων. Στις συγκεκριμένες εκλογές καθορίστηκαν και οι 435 έδρες της Βουλής των Αντιπροσώπων καθώς και 36 από τις 100 θέσεις της Γερουσίας, καθώς και 38 πολιτειακές και εδαφικές τοπικές κυβερνήσεις αλλά και 46 νομοθετικά σώματα (εκτός της Λουιζιάνας, του Μισισίπι, του Νιού Τζέρσεϊ και της Βιρτζίνια). Οι συγκεκριμένες εκλογές ήταν από τις ακριβότερες στην ιστορία του κράτους με συνολικές επενδύσεις από τα κύρια κόμματα να ανέρχονται τα 3.7 δισεκατομμύρια δολάρια.

Το αποτέλεσμα των εκλογών ήταν η σαρωτική επικράτηση του Ρεπουμπλικανικού Κόμματος στην Γερουσία, την Βουλή των Αντιπροσώπων αλλά και στην πλειοψηφία των πολιτειακών κυβερνήσεων. Οι Ρεπουμπλικάνοι απέκτησαν για πρώτη φορά από το 2006 τον έλεγχο του Κογκρέσου και αύξησαν τις θέσεις τους στην Βουλή των Αντιπροσώπων. Οι Ρεπουμπλικάνοι επίσης ελέγχουν την πλειοψηφία της πλειοψηφίας των πολιτειακών κυβερνήσεων με την ανάκτηση τριών πρώην δημοκρατικών πολιτειών. 

Η συμμετοχή στις εκλογές του 2014, ήταν από τις χαμηλότερες στην ιστορία (οι χαμηλότερη από το 1942), αφού μόλις το 36.4% των συνολικών ψηφοφόρων, ψήφισαν. 

## Εκλογές

### Εκλογές της Γερουσίας

### Εκλογές της Βουλής

### Εκλογές Κυβερνητών

## Παραπομπές


2014
ΗΠΑ
Νίκος Βανδώρος

Ο **Νίκος Βανδώρος** (Αθήνα, 12 Δεκεμβρίου 1924 - Αθήνα, 1 Φεβρουαρίου 2024) ήταν Έλληνας ηθοποιός. Επίσης υπήρξε ενεργός πυροσβέστης στις τάξεις του Πυροσβεστικού Σώματος από το 1943 και για 34 χρόνια έως το 1977.

## Βιογραφία
Ο πατέρας του, Γεράσιμος Βανδώρος, υπήρξε για μικρό διάστημα βαρύτονος του μελοδράματος και η μητέρα του (με το ψευδώνυμο Σόνια Ιατρίδου) εμφανίσθηκε στο θέατρο ως υψίφωνος της οπερέτας.

Ο Νίκος Βανδώρος σπούδασε στην Ανωτάτη Εμπορική Σχολή, στη μελοδραματική σχολή του Ελληνικού Ωδείου και στη Δραματική Σχολή του Εθνικού Θεάτρου. Πρωτοεμφανίσθηκε στη σκηνή ως τενόρος σε οπερέτα το 1956. Στο θέατρο πρόζας άρχισε τη σταδιοδρομία του το 1958 με τον θίασο Νίκου Χατζίσκου.

Συνεργάστηκε επίσης με τους θιάσους του Δημήτρη Μυράτ, του Δημήτρη Φωτόπουλου, της Έλλης Λαμπέτη, της Σμαρούλας Γιούλη, του Διονύση Παγουλάτου, της Άννας Μαντζουράνη, του Κωστή Λειβαδέα, του Λάμπρου Κωνσταντάρα, με το «Ελληνικό Λαϊκό Θέατρο» του Μάνου Κατράκη κ.ά. Στον κινηματογράφο έπαιξε σε 27 ταινίες, όπως *[[Τζένη Τζένη|Τζένη, Τζένη]]»* (1965). Ερμήνευσε ρόλους και σε τηλεοπτικές σειρές (χαρακτηριστικός ο ρόλος του στη σειρά *[[Στο κάμπινγκ]]*).

### Προσωπική ζωή και θάνατος
Απέκτησε δύο παιδιά, την Μαίρη και τον επίσης ηθοποιό Θεόφιλο, που απεβίωσε πρόωρα τον Μάρτιο του 2021, σε ηλικία 61 ετών από καρκίνο. 

Απεβίωσε πλήρης ημερών τη 1η Φεβρουαρίου 2024, σε ηλικία 99 ετών. Κηδεύτηκε στις 5 Φεβρουαρίου στο Πρώτο Νεκροταφείο Αθηνών.

## Διακρίσεις
Ο Νίκος Βανδώρος υπήρξε πρόεδρος του Σωματείου Καλλιτεχνών Επτανήσου, ενώ τιμήθηκε και με μετάλλιο από το Σωματείο Ελλήνων Ηθοποιών. Ασχολήθηκε και με την συγγραφή θεατρικών έργων, όπως τα παιδικά *Το όνειρο της Ισαβέλλας* και *Η αρχοντοπούλα και ο μικρός τσιγγάνος*.

## Φιλμογραφία

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 7, σελ. 764

## Εξωτερικοί σύνδεσμοι
* Πλήρης φιλμογραφία  από το *90lepta.com*
* "Θεόφιλος Βανδώρος: «Λύγισε» ο πατέρας του ηθοποιού μετά το θάνατο του γιου του"
* "Θεόφιλος Βανδώρος: «Ο πατέρας μας θα ήθελε να έχει πεθάνει πρώτος και όχι να το ζήσει αυτό», λέει η αδερφή του"
* 

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Dying for the World

***Dying for the World*** είναι ο τίτλος του δέκατου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Ιούνιο του 2002 μέσω της δισκογραφικής εταιρείας «Metal-Is». Η ιαπωνική έκδοση του άλμπουμ περιείχε τρία επιπλέον κομμάτια.

Ο ηγέτης του συγκροτήματος, Μπλάκι Λόουλες, αφιέρωσε το άλμπουμ στα θύματα των επιθέσεων της 11ης Σεπτεμβρίου 2001 στο Παγκόσμιο Κέντρο Εμπορίου.

Οι κριτικές για το άλμπουμ ήταν θετικές, με το *Sputnik Music* να του δίνει μέσο όρο βαθμολογιών 3,6 / 5, το *Allmusic* 4 / 5 αστέρια, το *Rock Hard* 7,5 / 10 και το *Metal Archives* 85%.

## Τραγούδια του δίσκου
**1. Shadow Man** *(Lawless)* - 5:34
**2. My Wicked Heart** *(Lawless)* - 5:38
**3. Black Bone Torso** *(Lawless)* - 2:15
**4. Hell for Eternity** *(Lawless)* - 4:38
**5. Hallowed Ground** *(Lawless)* - 5:54
**6. Revengeance** *(Lawless)* - 5:20
**7. Trail of Tears** *(Lawless)* - 5:50
**8. Stone Cold Killers** *(Lawless)* - 4:56
**9. Rubber Man** *(Lawless)* - 4:25
**10. Hallowed Ground (Take #5 Acoustic)** *(Lawless)* - 6:08

## Θέσεις τσαρτ
***Dying for the World*** *(άλμπουμ)*

***Επίσημη κυκλοφορία: [[11 Ιουνίου]] [[2002]]***

## Τα μέλη των W.A.S.P.
Το "*Dying for the World*" ηχογραφήθηκε από τους εξής μουσικούς:
* **[[Μπλάκι Λόουλες]]** - φωνητικά, κιθάρα
* **Ντάρελ Ρόμπερτς** - κιθάρα
* **Μάικ Ντούντα** - μπάσο
* **[[Φράνκι Μπανάλι]]** - τύμπανα

## Παραπομπές


## Πηγές
* Dying for the World - WASP | Songs, Reviews, Credits, Awards | AllMusic
* W.A.S.P. - Dying for the World (album review ) | Sputnikmusic
* W.A.S.P. - Dying for the World - Encyclopaedia Metallum

Κατηγορία:Δισκογραφία των W.A.S.P.
Κατηγορία:Άλμπουμ του 2002
Σεισμός στο Αγκαντίρ (1960)

Ο **σεισμός στο Αγκαντίρ** συνέβη τη Δευτέρα 29 Φεβρουαρίου του 1960 και τοπική ώρα 23:40 στο Αγκαντίρ, Μαρόκο. Παρά το μέτριο μέγεθος των 5,7 βαθμών της κλίμακας μεγέθους ροπής, η μέγιστη αντιληπτή έντασή του ανήλθε στο επίπεδο X (10), ήταν δηλαδή «εξαιρετικά καταστροφικός», στη 12-βάθμια Κλίμακα Μερκάλι. Σκοτώθηκαν 12.000 - 15.000 άνθρωποι (σχεδόν το ένα τρίτο του πληθυσμού της πόλης εκείνη την εποχή), ενώ άλλοι 12.000 τραυματίστηκαν και τουλάχιστον 35.000 έμειναν άστεγοι, καθιστώντας την δόνηση αυτή ως τον πιο καταστροφικό και θανατηφόρο σεισμό στην ιστορία του Μαρόκου. Το μικρό εστιακό βάθος του σεισμού, μόλις 2 - 3 χιλιόμετρα, η εγγύτητα με την πόλη του Αγκαντίρ και οι κακές κατασκευαστικές μέθοδοι, ήταν οι κύριοι λόγοι που ο σεισμός ήταν τόσο καταστροφικός.

## Έκταση της καταστροφής

Χτυπημένο από τον Εγκέλαδο, το Αγκαντίρ, το παλαιό οχυρό των Πορτογάλων στο Μαρόκο, σχεδόν έσβησε από το χάρτη στις 29 Φεβρουαρίου του 1960. Μέσα σε λίγα λεπτά ο σεισμός και το τσουνάμι που προκάλεσε, ισοπέδωσε μια πόλη που δεν είχε μόνο μακρά ιστορία αλλά και αποκαλείτο ήδη στη γλώσσα των διαφημίσεων "Φλόριντα του Ατλαντικού" για τα πολυτελή ξενοδοχεία και την κοσμοπολίτικη ατμόσφαιρά της. Όταν αποτραβήχτηκε η θάλασσα, η πόλη δεν υπήρχε πια.

Το Κάσμπα, το ιστορικό κέντρο, που χρονολογείται από το 1540, καταποντίστηκε, παρασύροντας στο θάνατο όλους τους κατοίκους του. Ειδικότερα στη σύγχρονη συνοικία, το Ταλμπορίτ, τα εννέα στα δέκα κτίρια κατέρρευσαν, φτάνοντας έτσι στο επίπεδο XI (11) της κλίμακας Μερκάλι, δηλαδή «ασύλληπτα καταστροφικός» [με μέγιστο επίπεδο στην κλίμακα Μερκάλι το XII (12), δηλαδή «ολική καταστροφή»]. Επειδή όμως αυτή η ένταση καταγράφηκε μόνο σε μια μικρή περιοχή με κάκιστη συμπεριφορά υπεδάφους, επισήμως η μέγιστη αντιληπτή ένταση αυτού του σεισμού καταγράφτηκε ιστορικά στο επίπεδο X (10) και, κατά συνέπεια, ως «εξαιρετικά καταστροφικός».

Ο αριθμός των νεκρών δεν είναι επ' ακριβώς γνωστός, γιατί στη συνέχεια η περιοχή ισοπεδώθηκε για υγειονομικούς λόγους. Ωστόσο, υπολογίστηκε στα 12.000 - 15.000 θύματα. Επίσης, λόγω της τεράστιας καταστροφής, συνολικά 35.000 κάτοικοι έμειναν άστεγοι.

## Ανοικοδόμηση

Το Αγκαντίρ στη συνέχεια ανοικοδομήθηκε, πλέον με αντισεισμικά κτίρια. Το 1962 κατασκευάστηκε καινούριο λιμάνι στο βόρειο μύχο του κόλπου και βιομηχανικές ζώνες. Κατά μήκος της παραλίας κατασκευάστηκαν ξενοδοχειακές μονάδες και μέχρι το 1999 είχαν συνολικά 22.000 κλίνες.

## Παραπομπές


## Εξωτερικοί σύνδεσμοι
*Το ξενοδοχείο Saada πριν και μετά το σεισμό
*Agadir earthquake Φωτογραφίες από το Αγκαντίρ μετά το σεισμό
*1960: Thousands dead in Moroccan earthquake BBC
*Once ... Agadir  Ντοκιμαντέρ του 1971 για το σεισμό στο Αγκαντίρ 
*Historic Earthquakes: Agadir, Morocco  United States Geological Survey 
*Agadir en 1960 et le tremblement de terre du 29 février 1960 Agadir 1960 

Ι
Νικόλαος Γιαννικάκης

Ο **Νικόλαος Γιαννικάκης** ή **Γιαννικάκις**  (πέθανε στις 27 Ιουλίου 1931) ήταν Έλληνας πολιτικός. Υπηρέτησε ως γερουσιαστής στο Λασίθι από τις 21 Απριλίου 1929 μέχρι το θάνατό του.

## Βιογραφία
Καταγόταν από την Ιεράπετρα και ήταν πεθερός του δικηγόρου και μετέπειτα βουλευτή, Ιωσήφ Κούνδουρου.

Στις τελευταίες εκλογές της Κρητικής Πολιτείας, το Μάρτιο του 1910, εξελέγη πληρεξούσιος Λασιθίου, με 577 ψήφους.

Στις εκλογές του 1929 εξελέγη για 6 χρόνια γερουσιαστής. Ωστόσο, δεν ολοκλήρωσε τη θητεία του, επειδή απεβίωσε εν ενεργεία, στις 27 Ιουλίου 1931. Στην έδρα του στη Γερουσία εξελέγη ο Μιχαήλ Καταπότης.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Λασιθίου
Έρωτας στην πόλη (ταινία)

Το **Έρωτας στην πόλη** (Ρωσικά: Любовь в большом городе), είναι ρωσική ταινία του 2009 στο είδος ρομαντική κωμωδία.

## Πλοκή
Τρεις Ρώσοι ομογενείς που αγαπούν τη ζωή και την παραπλάνηση των γυναικών στην πόλη της Νέας Υόρκης μέχρι να συναντηθούν με τον Άγιο Βαλεντίνο στη μεταμφίεση εκείνος τους καταριέται με το να είναι ανίκανοι, μέχρι να βρουν την αληθινή αγάπη. Μέχρι τότε όμως όχι έρωτες της μίας βραδιάς - όχι σεξ!

## Ηθοποιοί
*Αλεξέι Τσάντοφ
*Βέρα Μπρέζνιεβα
*Βίλλε Χάαπασαλο
*Βολοντίμιρ Ζελένσκι
*Νάστια Ζαντορόζναγια
*Σβετλάνα Χότσενκοβα
*Φιλίπ Κιρκόροφ

## Δείτε επίσης
* Έρωτας στην πόλη 2 (ταινία) - 2010
* Έρωτας στην πόλη 3 (ταινία) - 2013

## Εξωτερικοί σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2009
Κατηγορία:Ρωσικές κωμικές ταινίες
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Αισθηματικές κωμικές ταινίες
Κατηγορία:Ταινίες τοποθετημένες στη Νέα Υόρκη
Κατηγορία:Βολοντίμιρ Ζελένσκι
Live at Eindhoven (EP)

***Live at Eindhoven*** είναι ο τίτλος του ζωντανά ηχογραφημένου ΕΡ του αμερικάνικου thrash metal συγκροτήματος Testament, το οποίο κυκλοφόρησε σε μορφή δίσκου βινυλίου και κασέτας, τον Οκτώβριο του 1987 μέσω της δισκογραφικής εταιρείας "Megaforce".

Η ηχογράφηση του είχε πραγματοποιηθεί τέσσερις μήνες νωρίτερα στο φεστιβάλ "Dynamo Open Air" του Αϊντχόβεν, όπου εκτός των Testament εμφανίστηκαν οι Destruction, Nuclear Assault, Agent Steel, Angel Witch, κ.α.. Ολόκληρη η εμφάνιση του συγκροτήματος κυκλοφόρησε στο άλμπουμ "*[[Live at Eindhoven '87]]*" από την "Prosthetic Records", το 2009.

## Τραγούδια του δίσκου
**1. Over the Wall** *(Souza, Peterson, Skolnick, Christian)* - 5:38
**2. Burnt Offerings** *(Souza, Peterson, Skolnick, Christian)* - 4:52
**3. Do or Die** *(Billy, Peterson, Skolnick, Clemente)* - 5:24
**4. Apocalyptic City** *(Peterson, Skolnick)* - 5:54
**5. Reign of Terror** *(Souza, Peterson, Skolnick)* - 4:31

## Τα μέλη των Testament
Οι μουσικοί οι οποίοι ηχογράφησαν το "*Live at Eindhoven (EP)*" είναι οι εξής:
* **[[Τσακ Μπίλι]]** - φωνητικά
* **[[Άλεξ Σκόλνικ]]** - κιθάρα
* **[[Έρικ Πίτερσον]]** - κιθάρα
* **[[Γκρεγκ Κρίστιαν]]** - μπάσο
* **[[Λούι Κλεμέντε]]** - τύμπανα

## Παραπομπές


## Πηγές
* TESTAMENT IN EINDHOVEN 1987 - MetalSucks
* Testament - Live at Eindhoven (EP) (album review) | Sputnikmusic
* Testament - Live at Eindhoven (EP) - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 1987
Experience (άλμπουμ)

***Experience*** είναι ο τίτλος του ζωντανά ηχογραφημένου άλμπουμ των Jimi Hendrix Experience, το οποίο κυκλοφόρησε σε μορφή δίσκου βινυλίου τον Αύγουστο του 1971 μέσω της δισκογραφικής εταιρείας "Ember Records".

Η ηχογράφηση του άλμπουμ πραγματοποιήθηκε κατά την εμφάνιση του συγκροτήματος στο Royal Albert Hall του Λονδίνου στις 24 Φεβρουαρίου 1969, το βίντεο της οποίας δεν κυκλοφόρησε ποτέ επίσημα.

Ο δίσκος σκαρφάλωσε στην ένατη θέση των βρετανικών τσαρτ, ενώ ένα άλλο κομμάτι της ζωντανής εμφάνισης του συγκροτήματος κυκλοφόρησε τον Μάρτιο του 1972 με τίτλο "*[[More Experience]]*".

## Τραγούδια του δίσκου
**1. The Sunshine of Your Love** *(Clapton, Bruce, Brown)* - 6:48
**2. Room Full of Mirrors** *(Hendrix)* - 8:15
**3. Bleeding Heart** *(James)* - 8:27
**4. Smashing of Amps** *(Hendrix)* - 6:25

## Θέσεις τσαρτ
***Experience*** *(άλμπουμ)*

***Επίσημη κυκλοφορία: [[Αύγουστος]] [[1971]]***

## Τα μέλη των Experience
Οι μουσικοί οι οποίοι ηχογράφησαν το "*Experience*" είναι οι εξής:
* **[[Τζίμι Χέντριξ]]** - κιθάρα, φωνητικά
* **[[Νόελ Ρέντινγκ]]** - μπάσο
* **[[Μιτς Μίτσελ]]** - τύμπανα

## Παραπομπές


## Πηγές
* Experience (Original Soundtrack) - Jimi Hendrix | Songs, Reviews, Credits, Awards | AllMusic
* Jimi Hendrix - Original Sound Track 'Experience' at Discogs
* JIMI HENDRIX Experience reviews and MP3 - Prog Archives

Κατηγορία:Δισκογραφία του Jimi Hendrix
Κατηγορία:Άλμπουμ του 1971
Λουί ντε Λομενί

Ο **Λουί-Λεονάρ ντε [[Λομενί]]**, γεννημένος στις 3 Δεκεμβρίου 1815 στο Σαιντ-Ιριέξ-λα-Περς και αποθανών στις 2 Απριλίου 1878 στο Μαντόν, ήταν Γάλλος συγγραφέας και δοκιμιογράφος.

## Βιογραφία
Διετέλεσε καθηγητής γαλλικής λογοτεχνίας στο Κολέγιο της Γαλλίας το 1862, και στη συνέχεια στην Πολυτεχνική Σχολή, καθώς και συντάκτης στην *[[Revue des deux Mondes]]*. Εκλέχτηκε μέλος της Γαλλικής Ακαδημίας το 1871.

Ένας μεγάλος αριθμός των άρθρων που έγραψε βρίσκεται συγκεντρωμένος στους δέκα τόμους του έργου του *Galerie des contemporains illustres*. Ο Λουί ντε Λομενί είναι κυρίως γνωστός για το έργο του πάνω στον *[[Πιερ-Ωγκυστέν Καρόν ντε Μπωμαρσαί|Μπωμαρσαί]]*, του οποίου και εξέδωσε, επίσης, τα άπαντα.

Ο Λουί ντε Λομενί είναι με τον Ετιέν-Σαρλ ντε Λομενί ντε Μπριέν ένας από τους σημαντικότερους εκπροσώπους της οικογένειας ντε Λομενί.
Απέκτησε έναν γιο, τον Αλεξί Λουί Σαρλ ντε Λομενί ο οποίος διετέλεσε εισηγητής στο Συμβούλιο Επικρατείας και στη συνέχεια διευθυντής και διαχειριστής της *[[Compagnie Française Thomson-Houston]]* και απεβίωσε στις 1 Ιανουαρίου 1910 στην ηλικία των 53 ετών.
Ο τελευταίος απέκτησε έναν γιο, τον Λουί ντε Λομενί του οποίου οι σπουδές στρέφονταν, όπως και στην περίπτωση του παππού του, γύρω από την ιστοριογραφία και την λογοτεχνία. Διοικητικό στέλεχος στην Βιβλιοθήκη του Αρσενάλ, επιστρατεύτηκε στην διάρκεια του Α΄ Παγκοσμίου Πολέμου στο 413ο σύνταγμα πεζικού. Βαριά τραυματισμένος στις 9 Μαΐου 1917 στη διάρκεια της μάχης του ''Chemin des Dames'', στην συνέχεια φερόταν ως αγνοούμενος.

## Εργογραφία
* *Galerie des contemporains illustres, par un homme de rien*, 1840-1847, 10 volumes.
**Publicistes modernes de la France...*,  Paris, Impr. de J. Claye, 1859.
* *Leçons de littérature au Collège de France*, 1845-1864.
* *[[Πιερ-Ωγκυστέν Καρόν ντε Μπωμαρσαί|Beaumarchais]] et son temps : études sur la société en France au XVIII<sup>e</sup> d'après des documents inédits*, 1855, 2 volumes. Réédition Slatkine, Genève, 1970. Ηλεκτρονικό κείμενο .
* *La [[Οίκος του Ροάν|Comtesse de Rochefort]] et ses amis : études sur les mœurs en France au XVIII<sup>e</sup> siècle, avec des documents inédits*, 1870. Réédition Slatkine, Genève, 1971.
* *Les [[Βικτόρ Ρικετί ντε Μιραμπώ|Mirabeau]], nouvelles études sur la société française au XVIII<sup>e</sup>*, 1870-1879, 2 volumes, suivis d'une 2e partie continuée par son fils, Charles de Loménie, 1879-1891, 3 volumes.
* *Esquisses historiques et littéraires*, 1879.

## Σχετικό Λήμμα
* Οικογένεια ντε Λομενί

## Παραπομπές


## Εξωτερικοί σύνδεσμοι
* Βιογραφικό σημείωμα από την Γαλλική Ακαδημία
* Λόγος υποδοχής από τον Ιπολίτ Ταιν

Κατηγορία:Μέλη της Γαλλικής Ακαδημίας
Κατηγορία:Γάλλοι συγγραφείς
Κατηγορία:Γάλλοι δοκιμιογράφοι
Κατηγορία:Γάλλοι βιογράφοι